L’Ajuntament de Sagunt es compromet a obrir la gola de Quartell i demana a la Conselleria que siga àgil en tramitar l’obra i que l’execute
07 de gener 2019

​El president del Consell Agrari i delegat de Medi Ambient de l’Ajuntament de Sagunt, Enric Ariño, s’ha compromés que l’Ajuntament òbriga la gola de Quartell sempre que calga com a solució provisional mentre la Conselleria de Medi Ambient tramita l’obra i l’executa. El retard de la instal·lació de la turbina en la gola de Quartell va unir ahir per primera vegada a més de cent ecologistes, agricultors, caçadors i empresaris per a mostrar la indignació i malestar amb la Conselleria. 

  

La gola de Quartell és una zona de marjal i, per tant, s’acumulen les aigües d’escorrentia. “**El problema és que la gola de Quartell dóna al mar i es crea un cordó dunar per l’efecte de les ones i evita l’evacuació i això fa que s’inunden els camps i també està afectant a algunes vivendes**”, ha recordat el delegat de Medi Ambient. Enric Ariño ha afegit que “**això es junta amb la problemàtica que hi ha en el camp perquè no hi ha bones collites i té efectes més enllà d’allò purament agrícola, com el mediambiental de l’estancament de les aigües que es van podrint i també l’urbanístic perquè algunes zones són susceptibles d’inundacions perquè tota eixa aigua s’acumula i no pot desaiguar-se**".

  

La solució a este problema passa per instal·lar una turbina en la gola de Quartell que evite les nombroses inundacions. El projecte es va licitar en juliol i havia d’haver-se iniciat després de l’estiu de 2018 i en estos moments les obres encara no han començat. Si les obres no s’han iniciat per al dos de febrer es tornarà a repetir la protesta convocant una concentració per al mateix dia. 

![](/media/sdqbspfy/92_c_golaquartell.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-es-compromet-a-obrir-la-gola-de-quartell-i-demana-a-la-conselleria-que-siga-agil-en-tramitar-l-obra-i-que-l-execute/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-es-compromet-a-obrir-la-gola-de-quartell-i-demana-a-la-conselleria-que-siga-agil-en-tramitar-l-obra-i-que-l-execute/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-es-compromet-a-obrir-la-gola-de-quartell-i-demana-a-la-conselleria-que-siga-agil-en-tramitar-l-obra-i-que-l-execute/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-es-compromet-a-obrir-la-gola-de-quartell-i-demana-a-la-conselleria-que-siga-agil-en-tramitar-l-obra-i-que-l-execute/)